เลือกขับรถเข้ามาทางสันกำแพงเลี่ยงเมืองเข้ามาทางถนนซุปเปอร์ขับผ่านร้านนี้เป็นร้านที่น่ารักมาก 
เลยแวะสักหน่อย วันที่มายังเช้าอยู่เกือบ 9 โมงเช้าแต่ร้านก็เปิดแล้ว 
เอาจริงๆเรามาก่อนเวลาเอง
แต่เจ้าของร้านน่ารักก็ยังต้อนรับขับสู้

เรานั่งดูเมนูมีอยู่ไม่กี่อย่างเพราะสปาเก็ตตี้เขาหยุดทำในช่วงเดือนมีนาคมเราเลยเลือกทานเป็น เจแปนนิช โรล เสิร์ฟออกมาได้อย่างน่ารัก 
ผักต่างๆที่ทางร้านปลูกเองหลังร้านบรรจงม้วนเป็นโรลอยู่ภายในสาหร่ายญี่ปุ่น ผักทั้งสดทั้งกรอบหวานอร่อย ทานกับน้ำสลัดที่มีความเป็น Japanese คือมีรสชาติของวาซาบิ ซ่อนตัวอยู่ในน้ำสลัดที่ไม่ฉุนมากเหมาะสำหรับคนที่ไม่ชอบกลิ่นวาซาบิที่ฉุนจนเกินไป 

 ฟิชแอนด์ฟราย ปลาชุบเกล็ดขนมปังทอดออกมาได้กรอบนอกนุ่มในทำชิ้นเล็กๆพอดีคำทานกับมายองเนส อร่อยดี ส่วนเฟรนช์ฟรายด์ทอดออกมา วันนี้ค่อนข้างจะไหม้แต่ไม่มีกลิ่นกลิ่นไหม้ก็ยังทานได้อยู่มีความเค็มปะแล่มของเกลือติดมา อร่อยยุค่ะ

ส่วนเครื่องดื่ม วันนี้เลือกเป็นชาของโปรดแต่เป็นชามิกฟรุต no ไซรัปกลิ่นหอมตามแบบฉบับของชาสำเร็จอร่อย

การตกแต่งร้านนี้ตกแต่งร้านได้อย่างน่ารักมีมุมถ่ายรูปไว้ให้หลายมุมเชียวค่ะ ตั้งแต่สะพานที่เดินเข้าหน้าร้านมาหรือแม้ว่าจะเป็นระเบียงหน้าร้านก็ยังมีมุมถ่ายรูปน่ารักๆ ภายในร้านแบ่งออกเป็น 2 โซนทั้งในห้องแอร์และ ภายนอกของตัวร้านที่เป็นระเบียง  ช่วงเย็นเย็นๆลมน่าจะพัดโกรกได้ดีค่ะแต่วันนี้เรามาในช่วงเช้าแดดค่อนข้างร้อนแล้วก็เลยไปนั่งข้างใน เจ้าของร้านเปิดแอร์ให้นั่งเย็นเฉียบสบายเลยค่ะ เจ้าของร้านใจดีมากน่ารัก เป็นกันเอง ต้อนรับลูกค้าดีมาก
อีกอย่างราคาอาหารและเครื่องดื่มที่นี่ก็ไม่แพงเลยนะคะ รสชาติก็อร่อยด้วย ผ่านมาเส้นนี้แวะกันได้นะคะอยู่สันกำแพงเส้นเลี่ยงเมืองถนนซุปเปอร์ มาจากแยกตลาดเจริญเจริญ ตรงมาเรื่อยเรื่อยๆให้มาทางแม่ออน-น้ำพุร้อน พอถึงสามแยก ที่จะไปเส้นแม่ออนน้ำพุร้อนให้เลี้ยวซ้ายเข้ามาเลี่ยงเมืองสันกำแพงตรงมานิดหน่อย ร้านจะอยู่ซ้ายมือค่ะ มีป้ายบอกเด่นชัด รับรองมาแล้วจะติดใจทั้งบรรยากาศและรสชาติและการบริการของร้านนี้แน่นอนค่ะ